Cestovný ruch sú činnosti návštevníkov cestujúcich do hlavného cieľového miesta mimo ich obvyklého prostredia na čas kratší ako jeden rok s akýmkoľvek hlavným cieľom vrátane služobného účelu, trávenia voľného času či iného osobného účelu, ktorý je iný ako zamestnať sa v navštívenom mieste u rezidentského subjektu. Odvetvie cestovného ruchu v EÚ má dôležité miesto v hospodárstve všetkých členských štátov a predstavuje značný zdroj pracovných miest. Akékoľvek hodnotenie jeho konkurencieschopnosti si vyžaduje dobré znalosti o objeme cestovného ruchu, jeho charakteristikách, profile turistov, miere výdavkov na cestovný ruch a prínosoch pre európske hospodárstva.

Okrem toho sa zaoberá tým, akým spôsobom sa nariadenie vykonáva, a to na základe stanovených kritérií kvality pre oficiálne štatistiky (oddiel 4), a skúma opatrenia prijaté na zníženie záťaže pre podniky (oddiel 5). Nakoniec sa správa zaoberá možnou revíziou súčasného právneho rámca s cieľom zmodernizovať štatistiku cestovného ruchu (oddiel 6).

Prvú hodnotiacu správu Komisia vydala v roku 2016 a aktuálny dokument je druhou takouto správou. Poskytuje prehľad o európskej štatistike cestovného ruchu, a to najmä, pokiaľ ide o:

Komisia v roku 2020 podpísala dohody so štyrmi významnými medzinárodnými platformami. V roku 2021 Eurostat sprístupnil prvé údaje na základe týchto dohôd.

V súlade so zásadou subsidiarity si členské štáty vo všeobecnosti koordinujú metodiku zberu údajov na základe vnútroštátnych štatistických systémov a dostupných zdrojov. V nariadení sa však vyžaduje, aby členské štáty prijali „akékoľvek opatrenia, ktoré považujú za vhodné, na zachovanie kvality výsledkov“ (článok 8).

Relevantnosť vyjadruje mieru, do akej štatistika zodpovedá súčasným a potenciálnym potrebám používateľov.

Eurostat podporuje členské štáty v skúmaní inovatívnych spôsobov zlepšenia kvality štatistiky cestovného ruchu. Pomáha to zlepšovať štatistiku o dopyte v oblasti cestovného ruchu v niekoľkých členských štátoch používaním pomocných informácií, a to napríklad prostredníctvom mobilných operátorov alebo extrakcie údajov z webovej siete. Takéto iniciatívy budú naďalej pre Eurostat prioritou, pričom ich základom je referenčný dokument „Štatistika cestovného ruchu: prví používatelia veľkých dát?“, publikovaný v roku 2017.

5.3.Včasnosť a časová presnosť

Včasnosť vyjadruje obdobie medzi určitou udalosťou alebo javom a dostupnosťou informácie, ktorá ich opisuje. Časová presnosť sa týka odstupu medzi dátumom uverejnenia údajov a cieľovým dátumom (dátum, do ktorého mali byť údaje dodané).

Európska štatistika cestovného ruchu je vo všeobecnosti zverejnená niekoľko dní po prijatí údajov, pričom podlieha úspešnej validácii. Eurostat v súčasnosti zverejňuje agregované údaje o EÚ27 pre všetky série; ak nie sú dostupné údaje o všetkých 27 členských štátoch, použijú sa techniky odhadov, a to hneď ako sú k dispozícii údaje aspoň o 15 členských štátoch, ktoré spoločne predstavujú minimálne 65 % celkovej hodnoty ukazovateľa počas predchádzajúceho referenčného obdobia.

Pokiaľ ide o lehoty na zasielanie údajov, v roku 2020 bol menej ako 1 z 9 mesačných súborov údajov zaslaný po určenej lehote a len 1 z 50 súborov bol prijatý viac ako týždeň po uplynutí lehoty. Treba si uvedomiť, že rok 2020 bol prvým referenčným rokom so skrátenými lehotami po nadobudnutí účinnosti delegovaného nariadenia Komisie (EÚ) 2019/1681. Dobrá včasnosť mesačných štatistík o ubytovaní viedla k začleneniu týchto sérií do európskeho štatistického prehľadu týkajúceho sa obnovy (zriadený počas pandémie).

V prípade ročných súborov údajov, ktoré sa posielajú v lehote do šiestich mesiacov po skončení referenčného roka, bolo od 85 % do 90 % súborov zaslaných v určenej lehote. Pretrvávajúcejšie prípady Eurostat úzko monitoruje a rieši na primeranej úrovni s vnútroštátnymi orgánmi. Správy o plnení záväzkov sa s členskými štátmi konzultujú v pravidelných intervaloch.

V programe Komisie (Eurostat) sú aj ďalšie zlepšenia včasnosti.

5.4.Prístupnosť a jasnosť

Prístupnosť a jasnosť vyjadrujú, za akých podmienok a akými spôsobmi môžu používatelia údaje získať, použiť a interpretovať.

Všetky štatistiky sú voľne dostupné na webových stránkach Eurostatu. Údaje sú dostupné ako preddefinované tabuľky alebo ako viacrozmerné tabuľky, ktoré si používatelia môžu prispôsobiť svojim výskumným potrebám. Eurostat poskytuje aj prispôsobené extrakcie na riešenie špecifických požiadaviek používateľov, na podporu transparentnosti sú tieto extrakcie dostupné širokej verejnosti prostredníctvom extranetu CIRCABC.

Okrem tabuliek s údajmi si môžu používatelia prečítať pravidelne aktualizované články alebo články ad hoc, ktoré sa zameriavajú na špecifické aspekty cestovného ruchu, často spolu so zreteľne viditeľnými novinkami alebo tlačovými správami. Eurostat napokon aktívne podporuje zverejňovanie štatistiky cestovného ruchu prostredníctvom rôznych kanálov sociálnych médií.

5.5.Porovnateľnosť

Porovnateľnosť sa týka merania vplyvu rozdielov v uplatnených štatistických pojmoch, nástrojoch merania a postupoch pri porovnávaní štatistík medzi rozličnými zemepisnými oblasťami, odvetviami alebo v čase.

Týmto nariadením sa stanovil spoločný rámec pre systematický vývoj, tvorbu a šírenie európskej štatistiky cestovného ruchu (článok 2). Základným cieľom tohto rámca je podporiť zosúladenie konceptov, vymedzenia pojmov, klasifikácií a metodík. Eurostat a vnútroštátne orgány zodpovedné za štatistiku cestovného ruchu konzultujú a zosúlaďujú metodické problémy prostredníctvom špecializovaných skupín, a to jednotiek a pracovných alebo expertných skupín. Odporúčané usmernenia stanovené v metodickej príručke pre štatistiku cestovného ruchu (článok 10) prispievajú k zosúladeným a porovnateľným údajom o cestovnom ruchu v Európskej únii, a to na každodennej báze. Výsledkom je, že porovnateľnosť je v priebehu času a medzi krajinami a regiónmi veľmi dobrá.

5.6.Koherentnosť

Koherentnosť vyjadruje vhodnosť údajov na spoľahlivé vzájomné kombinovanie rôznymi spôsobmi a na rôzne účely.

Štatistika vykazuje vysoký stupeň koherentnosti s údajmi, ktoré produkujú vnútroštátne a medzinárodné organizácie. Spolupráca medzi oblasťami v Eurostate alebo v rámci Európskeho štatistického systému prispela ku koherentnosti štatistiky cestovného ruchu so súvisiacimi hospodárskymi a podnikateľskými údajmi či údajmi pracovného trhu. Údaje zo súvisiacich oblastí sa na tento účel použijú znova pre hĺbkovejšiu analýzu odvetví, ktoré sú relevantné pre cestovný ruch. V tomto kontexte by mohlo ďalšie zlepšovanie koherentnosti údajov na úrovni odvetví z rôznych štatistických sérií Eurostatu zlepšiť analýzu odvetví patriacich do ekosystému cestovného ruchu.

Systematické vykonávanie satelitných účtov cestovného ruchu by v budúcnosti mohlo okrem toho prispieť k silnejšej koherentnosti, a to predovšetkým s národnými účtami.

6.Záťaž a nákladová efektívnosť

Nariadenie poskytuje vnútroštátnym zostavovateľom údajov flexibilitu, aby si mohli vybrať najvhodnejšie zdroje údajov (článok 8): zisťovania, administratívne údaje a primerané postupy štatistických odhadov. Záťaž a nákladová efektívnosť sú obyčajne významnými parametrami pri výbere zdrojov a metodiky členských štátov. Od vydania predchádzajúcej správy sa naďalej zvyšoval potenciál nových zdrojov údajov a článkom 8 sa v zásade umožňuje používanie takýchto inovatívnych zdrojov alebo metód ako súčasť systému tvorby.